Diari Oficial de la Generalitat Valenciana


Sumari del DOGV 6438, del 14-01-2011 (2010/14834)

RESOLUCIÓ de 25 de novembre de 2010, de la Conselleria d'Educació, per la qual es minoren i es deixen sense efecte determinades concessions d'ajudes per a les empreses, comerços i indústries, radicades en la Comunitat Valenciana, per a la realització d'activitats de promoció de l'ús del valencià en 2010.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6438

Data del DOGV
:   14-01-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/14333


Data del document
:   25-11-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 25 de novembre de 2010, de la Conselleria d'Educació, per la qual es minoren i es deixen sense efecte determinades concessions d'ajudes per a les empreses, comerços i indústries, radicades en la Comunitat Valenciana, per a la realització d'activitats de promoció de l'ús del valencià en 2010. [2010/14487]
Per Resolució de 12 de juliol de 2010, de la Conselleria d'Educació (DOCV núm. 6316, de 22.07.2010) es van concedir les ajudes econòmiques per a les empreses, comerços i indústries, radicades en la Comunitat Valenciana, per a la realització d'activitats de promoció de l'ús del valencià en 2010.
En les bases onze i tretze de l'orde de convocatòria de les subvencions (Orde 5/2010, de 15 de febrer, de la Conselleria d'Educació, DOCV núm. 6214, de 25.02.2010) s'establia la forma de pagament, el termini de presentació de la documentació justificativa i la documentació necessària per a justificar adequadament la subvenció.
Finalitzat el termini i el procés de presentació de justificacions a les ajudes citades, d'acord amb el que establixen les bases de la convocatòria i en virtut de la delegació del conseller d'Educació expressada en la disposició final primera de l'orde de convocatòria, resolc:
Primer
Minorar l'adjudicació d'ajudes, per no haver justificat correctament en la seua totalitat la subvenció concedida, a les entitats que figuren en l'annex I de la resolució.
Segon
Deixar sense efecte la concessió de les ajudes econòmiques, per no haver sigut justificades adequadament en el termini establit, a les entitats que figuren en l'annex II de la resolució.
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la Jurisdicció Contenciosa Administrativa, contra el present acte, que posa fi a la via administrativa, es podrà recórrer potestativament en reposició o bé plantejar directament un recurs contenciós administratiu, en els terminis i davant dels òrgans que s'indiquen a continuació:
a) El recurs de reposició s'haurà d'interposar davant de la Conselleria d'Educació en el termini d'un mes a comptar de l'endemà que es publique en el Diari Oficial de la Comunitat Valenciana.
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà que es publique en el Diari Oficial de la Comunitat Valenciana.
València, 25 de novembre de 2010.- La secretària autonòmica d'Educació: Concepció Gómez Ocaña.